མ་གཞི་བློ་བཟང་སེང་གེ་འདི་མི་ཧ་ཅང་ཁྲེལ་མེད་ཅིག་རེད།བློ་སེང་རང་ལ་རྒྱབ་སྐྱོར་བྱེད་མཁན་རྣམས་ཡུལ་ཁྲིམས་དང་མ་འགལ་ཞིང་ཆེ་མཐོང་ལྡན་པའི་ཐོག་ནས་ལམ་སྟོན་དང་ཤེས་ཡོན་གྱི་ཐོག་ནས་སྣེ་ཁྲིད་བྱེད་འོས་པ་ལས།དུད་འགྲོ་ནང་འཁྲབ་བཅུག་ནས་བརྡབ་སུག་གཏོང་བཞིན་པ་ཆེས་མ་རུང་བའི་བྱ་སྤྱོད་གདུག་རྩུབ་ཅན་ཞིག་ཏུ་མཐོང་གི་ཡོད།ཐ་ན་ཁོང་གི་རྒྱབ་སྐྱོར་བའི་ནང་བོད་མི་སྤྱི་མཚུངས་ལྟར་ད་དུང་ཁྲིམས་མཐུན་གྱི་སྐྱབས་བཅོལ་རག་མེད་མཁན་དང་།ལས་ཀ་མེད་མཁན་སོགས་ཀྱང་ཡོད་སྲིད།ཡང་ནའང་བཟོ་གྲྭ་དང་ཟ་ཁང་སོགས་སུ་དཀའ་ལས་ཆེ་བའི་ལས་ཀ་སྣ་ཚོགས་བྱེད་བཞིན་པའི་ཕྱི་རྒྱལ་བོད་རིགས་སྐྱབས་བཅོལ་སྤྱི་དང་།ལྷག་པར་དུ་ཁོང་རང་ལ་ཞེན་ཁོག་བྱས་ནས་རྒྱབ་སྐྱོར་གནང་མཁན་གྱི་བོད་རིགས་རྣམས་ཡུལ་མིའི་མིག་ནང་དུ་ཆེ་མཐོང་བརླག་རྐྱེན་དང་།ཐ་ན་ཁྲིམས་འགལ་དང་འཁྲུགས་རྐྱེན་སྣ་ཚོགས་ཡོང་གཞིའི་བྱ་སྤྱོད་འདི་རིགས་གྱི་སྣེ་ཁྲིད་བྱས་ཏེ།ད་དུང་དེ་ནི་རང་གི་སྤོབས་པ་དང་གཟི་བརྗིད་ཡིན་བསམ་ནས་ངོམ་སོ་བྱེད་པ་ནི་ཆེས་ངོ་ཚ་ཁྲེལ་མེད་ཀྱི་ཆབ་སྲིད་འཁྲབ་སྟངས་ཤིག་རེད།ཁོང་ལ་རྒྱབ་སྐྱོར་གནང་མཁན་ཚོའི་ཉི་མ་རེ་རེའི་ལས་ཁུར་སོགས་ཀྱི་དཀའ་ངལ་ལ་བསམ་བློ་ཙམ་ཡང་མ་འཁོར་བ་ཁྲེལ་མེད་རེད།ང་ནི་ཁོང་གི་རྒྱབ་སྐྱོར་བ་རྣམས་ལ་བརྩེ་འདང་དང་གདུམ་སེམས་མཉམ་སྐྱེས་ཡོད།ཁོ་ཚོ་ཁྲིམས་དང་འགལ་ན་བློ་སེང་གིས་སྐྱོབས་ཐུབ་ཀི་མ་རེད།བློ་སེང་གིས་ང་ལ་འབྲེལ་བ་མེད་ཟེར་ནས་རང་ཉིད་དག་འབུལ་གནང་རྐྱང་བྱེད་ཀི་རེད།